Forţele aeriene italiene au anunţat vineri că au interceptat avioane neidentificate care zburau deasupra apelor internaţionale în Marea Baltică, iar două surse din domeniul apărării de la Roma le-au identificat ca fiind avioane ruseşti, relatează Reuters.
Cele două interceptări au fost efectuate joi şi vineri dimineaţa de avioane italiene Eurofighter cu sediul la baza poloneză Malbork în cadrul unei misiuni de poliţie aeriană a NATO, se arată într-un comunicat, scrie Agerpres.
După finalizarea activităţii, avioanele italiene au revenit la baza poloneză, a adăugat forţa aeriană, fără da alte detalii.
Cele două surse din domeniul apărării au spus că aeronavele ruseşti au fost identificate de radare, dar nu au răspuns la semnalele radio şi la solicitările de comunicare.